
Text rozhodnutia
Súd: Krajský súd Banská Bystrica Spisová značka: 24S/230/2019 Identifikačné číslo súdneho spisu: 6019200596 Dátum vydania rozhodnutia: 13. 07. 2021 Meno a priezvisko sudcu, VSÚ: JUDr. Alena Antalová ECLI: ECLI:SK:KSBB:2021:6019200596.3 Opravné uznesenie Krajský súd v Banskej Bystrici ako správny súd v právnej veci žalobcu: Teta drogérie SR s. r.o., so sídlom Hlohovecká 6, 951 41 Lužianky, IČO: 35 694 254, zast.: Advokátska kancelária Pacalaj, Palla a partneri, s.r.o., so sídlom Námestie SNP 3, 917 01 Trnava, IČO: 36 857 548, proti žalovanému: Slovenská obchodná inšpekcia, Ústredný inšpektorát Slovenskej obchodnej inšpekcie so sídlom v Bratislave, Bajkalská 21/A, P. O. BOX 29, 827 99 Bratislava 27 o preskúmanie zákonnosti rozhodnutia žalovaného č. SK/0316/99/2018 zo dňa 12. augusta 2019 takto r o z h o d o l : O p r a v u j e označenie žalobcu v záhlaví Rozsudku Krajského súdu v Banskej Bystrici sp. zn.. 24S/230/2019-107 zo dňa 10. decembra 2020 tak, že správne znie: „Teta drogérie SR s. r. o., so sídlom Hlohovecká 6, 951 41 Lužianky, IČO: 35 694 254“. o d ô v o d n e n i e : 1. Žalobca sa žalobou doručenou správnemu súdu dňa 14. októbra 2019 domáhal preskúmania zákonnosti rozhodnutia žalovaného č. č. SK/0316/99/2018 zo dňa 12. augusta 2019. Žalovaný napadnutým Rozhodnutím č. SK/0316/99/2018 zo dňa 12. augusta 2019 rozhodol podľa § 58 ods. 1 Správneho poriadku tak, že prvostupňové rozhodnutie vo výrokovej časti zmenil a text výroku v jeho závere doplnil nasledovne „Akcia platí od 9. januára do 19. januára 2018 alebo do vypredania zásob“. V pravom dolnom rohu bolo menšími písmenami napísané: „Darček si vypýtajte pri pokladnici“ a žalobcovi ako účastníkovi administratívneho konania označeného obchodným menom, sídlom a IČO-m podľa údajov v Obchodnom registri uložil peňažnú pokutu vo výške 1 500,00 EUR. 2. Krajský súd v Banskej Bystrici Rozsudkom sp. zn. 24S/230/2019-107 zo dňa 10. decembra 2020 žalobou napadnuté rozhodnutia žalovaného zrušil a vec vrátil prvostupňovému orgánu verenej správy na ďalšie konanie a zároveň rozhodol o náhrade trov konania. Pri písomnom vyhotovovaní predmetného rozsudku došlo k chybe pri písaní, keď v záhlaví rozsudku bolo nesprávne uvedené pôvodné obchodné meno a sídlo žalobcu (PEMAS plus spol. s r. o., so sídlom Vinárska 1, 951 41 Lužianky), pričom v čase jeho vydania mal žalobca podľa výpisu zo obchodného registra obchodné meno „Teta drogérie SR s. r. o.“ a sídlo na adrese: „Hlohovecká 6, 951 41 Lužianky“. 3. Podľa § 143 zákona č. 162/2015 Z. z. Správny súdny poriadok (ďalej len „SSP“) správny súd kedykoľvek aj bez návrhu opraví v rozsudku chyby v písaní a počítaní, ako aj iné zrejmé nesprávnosti. O oprave vydá opravné uznesenie, ktoré doručí osobám uvedeným v § 142 ods. 1 SSP. 4. Z vyššie uvedeného vyplýva, že Rozsudok č. k. 24S/230/2019-107 zo dňa 10. decembra 2020 má v záhlaví zrejmú nesprávnosť. Správny súd preto postupom podľa § 143 SSP týmto uznesením vykonal jeho opravu tým, že v záhlaví rozsudku sa opravuje označenie žalobcu tak, ako je uvedené vo výroku tohto opravného uznesenia. 5. Toto rozhodnutie prijal senát krajského súdu pomerom hlasov 3:0 (§ 139 ods. 4 v spojení s § 147 ods. 2 SSP). Poučenie: Proti tomuto uzneseniu je prípustná kasačná sťažnosť v lehote jedného mesiaca od doručenia tohto rozhodnutia, podaná na Krajskom súde v Banskej Bystrici. V kasačnej sťažnosti sa musí okrem všeobecných náležitostí podania podľa § 57uviesť: a) označenie napadnutého rozhodnutia, b) údaj, kedy napadnuté rozhodnutie bolo sťažovateľovi doručené, c) opísanie rozhodujúcich skutočností, aby bolo zrejmé, v akom rozsahu a za akých dôvodov podľa § 440 sa podáva, d) návrh výroku rozhodnutia. Sťažnostné body možno meniť len do uplynutia lehoty na podanie kasačnej sťažnosti. Sťažovateľ musí byť v konaní o kasačnej sťažnosti zastúpený advokátom. Kasačná sťažnosť a iné podania sťažovateľa musia byť spísané advokátom. Kasačnú sťažnosť je potrebné predložiť v potrebnom počte rovnopisov s prílohami tak, aby sa jeden rovnopis s prílohami mohol založiť do súdneho spisu a aby každý ďalší účastník konania dostal jeden rovnopis s prílohami. Ak sa nepredloží potrebný počet rovnopisov a príloh, správny súd vyhotoví kópie podania na trovy toho, kto podanie urobil. Poznámka: Rozhodnutie nepodpísal člen senátu JUDr. Peter Molčan z dôvodu jeho ospravedlnenej neprítomnosti na súde v čase jeho podpisovania.

